Manchester United

Manchester United Football Club er en engelsk fotballklubb som spiller i Premier League. Klubben ble stiftet i 1878, under navnet Newton Heath LYR Football Club, og ble valgt inn i The Football League i 1892.Premierleague.com historikk om Manchester United Premier Leagues offisielle hjemmeside  I 1902 fikk klubben sitt nåværende navn.Premierleague.com med historikk om Manchester United Premier Leagues offisielle hjemmeside  «The Red Devils», som er kallenavnet til Manchester United, har siden 1910 spilt hjemmekampene sine på Old Trafford i Manchester. 

Manchester United er en av de mestvinnende klubbene i England, med i alt 68 trofeer. De har sammen med Liverpool FC flest ligamesterskap i den engelske ligaen med 20 titler. De har vunnet FA-cupen 12 ganger, ligacupen seks ganger og de har også rekorden for vunnede FA Community Shield med 21 seire, inkludert delinger.  

Klubben har vunnet Mesterligaen tre ganger, noe som er nest best i England kun slått av Liverpool FC som har vunnet denne hele 6 ganger. I tillegg har de vunnet Europaligaen, Cupvinnercupen, UEFA Super Cup, Intercontinental Cup og VM i fotball for klubblag en gang. I 1999 ble Manchester United den første engelske klubben som vant The Treble – Premier League, FA-cupen og Mesterligaen i samme sesong. 

I 1958 krevde München-ulykken livet av åtte av Manchester Uniteds spillere. I 1968 ble klubben, under manager Matt Busbys ledelse, den første engelske fotballklubben til å vinne Serievinnercupen. Manageren fra november 1986 til juli 2013, Alex Ferguson, vant 38 titler med klubben. Klubben ble under Alex Fergusons manager-tid et av Englands mestvinnende fotballag.

Manchester United er en av de rikeste og mest populære klubbene i verden.Hamil (2008), s. 126. Klubben ble i juli 2011 rangert av Forbes som verdens mest verdifulle sportsklubb, med en estimert verdi på 1,86 milliarder USD (10,88 milliarder NOK).Patriots, Red Sox land on Forbes most valuable list The Boston Globe Klubben kom på tredje plass i Forbes oversikt for klubbinntekter i 2018 med en inntekt på 6,5 milliarder kroner.Vipper Manchester United ned fra fotballens pengetrone www.dn.no Lest 24. januar 2019 Klubben ble introdusert på London Stock Exchange i 1991, men ble kjøpt opp av Malcolm Glazer i mai 2005 i en handel som verdsatte klubben til nesten 800 millioner GBP (7,29 milliarder NOK).

For 2017-18 sesongen hadde Manchester United Europas høyeste totale tilskuertall på hjemmekamper i ligaen med .  Gjennomsnittlig kom  på hver hjemmekamp; det tredje høyeste snittet i Europa bak Borussia Dortmund og Bayern München.The European Club Footballing Landscape (pdf side 37) www.uefa.com Lest 24. januar 2019

 Historie 
Tradisjonelt er United en av de største klubbene i England, og laget har hatt tre suksessrike perioder, under Ernest Mangnall i 1900-årene, i 1950- og 1960-årene under Matt Busby, og i 1990-årene var det Alex Ferguson.Premierleague.com med historikk og statistikk om Manchester Uniteds meritter Premier Leagues offisielle hjemmeside  Bortsett fra disse suksessene, er den mest betydningsfulle hendelsen i klubbens historie flyulykken i München, hvor åtte av klubbens spillere døde og flere havnet på sykehus over lengre tid.Historiekanalen UKTV har en artikkel om München-ulykken UKTVs spesial om München-ulykken

Ferguson var manager fra 1986 til sommeren 2013, og klubben dominerte engelsk fotball fra 1990 til 2013 med tretten seriemesterskap, fem FA-cupmesterskap, fire ligacupmesterskap og to Mesterliga-seiere i 1999 og i 2008.Premierleague.com med statistikk over Manchester Uniteds meritter Premier Leagues offisielle hjemmeside  Klubbens mest suksessrike sesong var 1998/99, da de ble det første og eneste laget som har vunnet The Treble, som vil si å vinne FA Premier League, FA-cupen og Mesterligaen i samme sesong, takket være Ole Gunnar Solskjær og Teddy Sheringham som sikret seier mot Bayern München på overtid på Camp Nou BBCs nyhetsrapport fra finalen BBCs hjemmeside

I 2005 kvalifiserte Manchester United seg for gruppespill i Mesterligaen for tiende år på rad, og slo dermed rekorden som Rosenborg fra Norge tidligere holdt.Statistikk over klubber med flest deltagelser i Mesterligaen Soccerlens.com  Klubben har vært i finaler i de viktige europeiske turneringene fem ganger – i Serievinnercupen i 1968, Cupvinnercupen i 1991 og Mesterligaen i 1999, 2008, 2009 og 2011.

 Tidlige år (1878–1945) 

Klubben ble dannet som Newton Heath Lancashire & Yorkshire Railway Football Club (forkortet Newton Heath LYR FC) av en gruppe jernbanearbeidere i Manchester i 1878. Navnet ble snart forkortet til Newton Heath. De var grunnleggende medlemmer av Football Alliance i 1889 og sluttet seg til The Football League i 1892 da den slo seg sammen med Football Alliance.

Klubben stod overfor konkurs i 1902, men ble reddet av John Henry Davies, som betalte klubbens gjeld. Samtidig forandret han klubbens farger fra gult og grønt til rødt og hvitt. 28. april 1902 omdøpte de nye eierne klubben til Manchester United Football Club, og Davies ble klubbpresident.

United vant ligaen i 1908 og 1911, samt FA-cupen i 1909, og med finansiell assistanse fra Davies flyttet de til et nytt stadion på Old Trafford i 1910.

Laget slet i mellomkrigstiden, og da andre verdenskrig begynte, hadde de 70 000 pund i gjeld.

 Busby-årene (1945–1969) 

Matt Busby ble utnevnt til manager i 1945 og tok da en helt ny innfallsvinkel til sin jobb. Han sluttet seg til spillerne på treningene i tillegg til å utføre administrative oppgaver. Han hadde umiddelbar suksess, da klubben endte på andreplass i ligaen i 1947 og vant FA-cupfinalen i 1948. Dette ble starten på en periode da laget holdt et stabilt, høyt nivå. Etter fire andreplasser og en fjerdeplass vant laget ligaen i 1951/52-sesongen, for første gang på 41 år.

Busby innførte en politikk som gikk ut på å hente inn spillere fra ungdomslaget så ofte som mulig, og laget vant ligaen i 1956 med en gjennomsnittsalder på bare 22.Manutd.com med historikk og statistikk over Busbys år som manager for Manchester United Manchester Uniteds offisielle hjemmeside - Matt Busby Det unge laget fikk kallenavnet Busby Babes, og året etter vant de ligaen igjen og nådde FA-cupfinalen, der de tapte for Aston Villa. De ble også det første engelske laget som deltok i Europacupen, der de kom til semifinalen.

En tragedie knuste laget sesongen etterpå, da flyet som transporterte laget hjem fra en europacupkamp krasjet ved avgang etter å ha fylt drivstoff i München.Historiekanalen UKTV har en artikkel om München-ulykken uktv.com Flyulykken i München 6. februar 1958 krevde livet til åtte spillere og femten andre passasjerer. Der var snakk om at klubben skulle trekke seg fra sesongens turneringer, men assistentmanager Jimmy Murphy tok over som manager mens Matt Busby ble behandlet for skadene han hadde fått i ulykken, og klubben fortsatte å spille med sitt reservelag. De nådde FA-cupfinalen igjen, hvor de tapte for Bolton Wanderers.

Busby bygget opp et nytt lag på begynnelsen av 1960-årene og hentet inn spillere som Denis Law og Pat Crerand. Laget vant FA-cupfinalen i 1963, og vant så ligaen i 1965 og 1967 og Europacupen i 1968. Dette laget var kjent for å inneholde tre fotballspillere som har blitt kåret til årets fotballspiller i Europa – Bobby Charlton, George Best, og Denis Law. Busby trakk seg som manager i 1969, og ble erstattet av reservelagstrener og tidligere United-spiller Wilf McGuinness.

 1969–1986 

United slet med å erstatte Busby, og laget hadde problemer under Wilf McGuinessUnited.no med artikkel om Wilf McGuinness' tid som manager for Manchester United United.no – artikkel om Wilf McGuinness  og Frank O'FarrellUnited.no med artikkel om Frank O' Farrells tid som manager for Manchester United United.no – artikkel om Frank O' Farrell   før Tommy Docherty ble manager på slutten av 1972. Docherty, eller «the Doc», reddet United fra nedrykk den sesongen, men klubben rykket ned i 1974. De rykket imidlertid opp igjen på første forsøk, og nådde FA-cupfinalen i 1976, men ble slått av Southampton. De kom til finalen igjen i 1977 og slo Liverpool, og hindret sine motstandere fra å fullføre en «treble», som United klarte i 1999 som første engelske klubb. Til tross for denne suksessen, og hans popularitet blant supporterne, ble Docherty sparket kort tid etter finalen da det ble kjent at han hadde hatt en affære med fysioterapeutens kone.United.no med artikkel om Tommy Dochertys tid som manager for Manchester United United.no – artikkel om Tommy Docherty 

Dave Sexton erstattet Docherty som manager sommeren 1977, og fikk laget til å spille i en mer defensiv formasjon. Denne stilen var upopulær blant fansen, som var vant med angrepsfotballen som ble foretrukket av Docherty og Busby. Etter å ha mislykkes i å vinne ett eneste trofé, fikk Sexton sparken i 1981.United.no med artikkel om Dave Sextons tid som manager for Manchester United United.no – artikkel om Dave Sexton 

Han ble erstattet av Ron Atkinson, som umiddelbart brøt den britiske overgangsrekorden ved å hente inn Bryan Robson fra West Bromwich Albion. Atkinson bygget et spennende lag med nye spillere som Jesper Olsen og Gordon Strachan, som spilte sammen med egne juniorspillere som Norman Whiteside og Mark Hughes. United vant FA-cupen i 1983 og 1985, og var store favoritter til å vinne ligaen i 1985/86-sesongen etter å ha vunnet sine ti første kamper. De ledet med ti poeng over sine rivaler så tidlig som i oktober. Laget kollapset imidlertid, og United endte på fjerdeplass. Den dårlige formen fortsatte inn i den neste sesongen, og med United på kanten av nedrykk fra toppdivisjonen, fikk Atkinson sparken.United.no med artikkel om Ron Atkinsons tid som manager for Manchester United United.no – artikkel om Ron Atkinson 

 Alex Ferguson-epoken (1986–2013)  
 1986–1999   

Alex Ferguson erstattet Atkinson og ledet klubben til en 11.-plass i sin første sesong. Den påfølgende sesongen (1987/88), endte United på andreplass, da Brian McClair ble den første United-spilleren siden George Best til å score 20 ligamål i en sesong.

Men ting var i ferd med å gå forferdelig galt. Mange av Fergusons nye spillere nådde ikke forventningene til fansen, i tillegg til at Ferguson kvittet seg med populære spillere som Paul McGrath og Gordon Strachan, og United slet skikkelig gjennom 1989. Det ble spekulert i om at Ferguson ville få sparken i begynnelsen av 1990, men en seier i tredje runde i FA-cupen holdt sesongen i live og United gikk videre og vant hele turneringen, uten å spille en eneste hjemmekamp.4thegame.com med henvisning til spekulasjonene om Alex Ferguson skulle sparkes 4thegame.com – Profil om Alex Ferguson 

United vant Cupvinnercupen i 1990/91, da de slo de spanske seriemesterne Barcelona i finalen. Den følgende sesongen var en skuffelse for United, da en svak avslutning gjorde at de tapte seriemesterskapet til Leeds United.

Ankomsten til Eric Cantona i november 1992 gav klubben en viktig vitamininnsprøytning, og de fullførte 1992/93-sesongen som mestere for første gang siden 1967. De vant «The Double» (ligaen og FA-cupen samme sesong) for første gang sesongen etterpå. Ligaen ble vunnet overlegent, med 92 poeng etter 42 kamper, mens Chelsea ble beseiret 4-0 i finalen i FA-cupen Den legendariske manageren og klubbpresidenten, Matt Busby, døde samme sesong, 20. januar 1994.

I 1994-95 fikk Cantona åtte måneders suspensjon for å ha sparket en tilskuer,BBC.co.uk med en nyhetsartikkel om Eric Cantonas "Kung-Fu"-spark BBCs hjemmeside og da de tapte sine to siste kamper, endte United på andreplass i ligaen,og de tapte også finalen i FA-cupen, 0-1 mot Everton. Ferguson gjorde så mange supportere rasende ved å selge nøkkelspillere som Paul Ince, Mark Hughes og Andrej Kantsjelskis og erstatte dem med spillere fra klubbens ungdomslag, de såkalte Fergies fledglings. De nye spillerne – deriblant fremtidige storspillere som David Beckham, Gary Neville, Paul Scholes og Nicky Butt – gjorde det overraskende godt, og den tidligere Liverpool-spilleren Alan Hansen måtte bite i seg kommentarene om at «man vinner ingenting med barn» da United vant «The Double» igjen i 1995/96. Serien ble vunnet med en grei margin etter at laget på et øyeblikk lå 12 poeng bak Newcastle United, som avsluttet sesongen på andreplass. Liverpool ble beseiret 1-0 i finalen i FA-cupen, etter et sent vinnermål av Eric Cantona.

United vant ligaen igjen i 1997, men Cantona sjokkerte igjen fansen ved å gi seg med fotball i en alder av 31 år, flere år tidligere enn spillere flest.Telegraph.co.uk med nyhetsartikkel om Eric Cantonas annonsering om å legge opp Daily Telegraph - Cantona hangs up his boots  De startet den følgende sesongen godt, men resultatene var preget av en rekke skader, og de endte sesongen på andreplass, ett poeng bak mestrene Arsenal. Mesterligaen gikk heller ikke så bra, og de røk ut i kvartfinalen mot AS Monaco fra Frankrike.

1998/99 var den mest suksessrike sesongen i klubbens historie, da United ble den første engelske klubben til å vinne «The Treble» – ligaen, FA-cupen og Mesterligaen i samme sesong. Finalen var spesiell da United lå under 1–0 med ett minutt igjen å spille, men to mål i tilleggstiden, inkludert seiersmålet av Ole Gunnar Solskjær, gav dem seieren over Bayern München.BBC.co.uk med nyhetsrapport fra finalen BBCs hjemmeside Solskjærs mål markerte høydepunktet i Uniteds historie. Ferguson ble adlet for sitt bidrag til britisk fotball etter dette.BBC.co.uk med nyhetsartikkel om adlingen av Alex Ferguson BBC.co.uk

 Etter «The Treble» (1999–) 

Manchester United vant ligaen med stor margin i 2000 og 2001, men pressen så disse sesongene som mislykkede da de ikke klarte å vinne europacupen. Ferguson adopterte mer defensive taktikker for å gjøre United vanskeligere å slå i Europa, men det var ikke vellykket, og United endte sesongen på tredjeplass i 2002. De vant ligaen igjen den etterfølgende sesongen (2002/03), og startet den følgende sesongen godt, men formen falt dramatisk da Rio Ferdinand fikk en åtte måneders suspensjon for å ha latt være å møte på en dopingkontroll.

Til tross for at klubben brukte millioner av pund på spissene Alan Smith, Wayne Rooney og Louis Saha, ble 2004/05-sesongen kjennetegnet av måltørke. En rekke 0–0-kamper etterlot tidlig United bak Arsenal og Chelsea, og de endte sesongen på tredjeplass. Skuffelsen ble enda større da United ble det første laget som har tapt en FA-cupfinale på straffespark, da Arsenal vant etter at kampen endte 0–0. At United nærmest utspilte Arsenal i hele kampen, gjorde tapet enda bitrere. Utenfor banen var saken det var mest snakk om, muligheten for at klubben kunne bli overtatt av amerikaneren Malcolm Glazer.Dagbladet.no Magasinets artikkel "«Skogalven» vil kjøpe United" fra 10.02.2005 Dagbladet.no Magasinet

2005/06-sesongen skulle bli nok en sesong hvor håpet om ligagull tidlig ble knust. En rekke dårlige opptredener på høsten førte til at Chelsea fikk et stort forsprang, og dette klarte United aldri å ta igjen. Laget tok seg riktig nok til finalen i Ligacupen, hvor Wigan ble slått 4-0. Midtveis i sesongen ble Nemanja Vidic og Patrice Evra kjøpt inn, men begge hadde tilpasningsproblemer. De skulle imidlertid snart vise seg å være gode investeringer. Slutten av sesongen huskes kanskje best for et stadig dårligere forhold mellom Ferguson og Ruud van Nistelrooy, som kulminerte med at sistnevnte ble solgt til Real Madrid sommeren 2006.

Etter salget av Ruud van Nistelrooy og kun Michael Carrick inn døra på Old Trafford, var det ikke mange som hadde trodd at Chelsea, med nyervervelsene Andrij Sjevtsjenko og Michael Ballack, skulle fravristes ligatittelen i 2006/2007 heller. United hadde imidlertid andre tanker, og viste gjennom stort sett hele sesongen glitrende form. Spesielt Cristiano Ronaldo utmerket som den største helten og drev mang et forsvar til vanvidd med sine finter, mål og målgivende pasninger. Sesongen kulminerte med ligagull, og en rekke minneverdige kamper. 7-1-seieren mot Roma i kvartfinalen i Mesterligaen vil for alltid stå som et skoleeksempel på hvordan United ønsker å spille fotball. Forøvrig tapte United FA-cupfinalen mot Chelsea etter ekstraomganger, mens AC Milan ble for sterke i semifinalen i Mesterligaen.

Manchester United var et av de ledende lagene i Europa i 2008. United vant Premier League i siste serierunde, og deretter Mesterligaen etter en forrykende 1-1 kamp mot Chelsea. Edwin van der Sar ble helten da han reddet Nicolas Anelkas skudd i straffesparkkonkurransen. En stor del av æren for den flotte sesongen skal Uniteds portugisiske diamant, Cristiano Ronaldo, ha. Dessuten var forsvaret til United nærmest prikkfritt denne sesongen, noe som har gjorde at United var den klubben som slapp inn færrest mål i ligaen.Soccerbot.com med tabellen for sesongen 2007/2008 Soccerbot.com – Barclays Premier League tabell for 2007/2008

Sesongen 2008/2009 startet noe vaklende, men nok en gang skulle Uniteds forsvar, og ikke minst keeper Van der Sar utgjøre den største forskjellen mellom topplagene. VM i fotball for klubblag ble vunnet i desember etter 1-0 seier mot LDU Quito fra Ecuador, og i ligaen holdt United buret rent i elleve kamper på rad, noe som er ny rekord i engelsk fotball. Til tross for at United tapte mange poeng mot de sterkeste utfordrerne, kunne ligaseier nummer 18 feires før siste kamp. Liverpool var sterke utfordrere, men spilte for mange uavgjorte kamper mot antatt svakere lag. Uniteds «reservelag» vant ligacupen, noe som gir håp om at det kan komme flere unge talenter opp fra egne rekker om ikke lenge. På slutten av sesongen kom 17-årige Federico Macheda i fokus da han ble matchvinner i to nøkkelkamper i ligaen mot Aston Villa og Sunderland. Cristiano Ronaldo var ikke like strålende som i sesongen før, og etterhvert ble det synlige gnisninger mellom portugiseren og manager Ferguson. I hjemmekampen mot Manchester City viste Ronaldo seg frem fra sin minst sympatiske side da han tydelig gestikulerte og ristet på hodet i protest mot at Ferguson byttet ham ut. Samtidig satte dette fart i ryktene om at Ronaldo allerede var på god vei til Real Madrid. I Mesterligaen tok United seg til finalen i Roma, men spilte adskillige hakk under pari og tapte fortjent mot Barcelona, som stilte med en Lionel Messi i storform.

 Overtakelsen til Malcolm Glazer 

14. juni 2005 øket Malcolm Glazer sin aksjeandel i klubben til 97,3 %, nok til full kontroll i tillegg til å ta den av børsen. 22. juni 2005 tok han klubben formelt av børsen. Klubben var regnet som den mest finansielt suksessrike i England, før deres nye amerikanske eier overførte enorm gjeld på klubben. 7. juni utnevnte han sine sønner Joel Glazer og Avram Glazer som ikke-utøvende direktører, samtidig som Roy Gardner trakk seg fra formannskapet. Hans sønner er forventet å bli involvert i driften av klubben.Aftenbladet.no med nyhetsartikkel «Ingen fete dollarglis for Malcolm Glazer» fra 25. november 2006 Aftenbladet.no – nyhetsartikkel om overtagelsen

Grupper av United-fans har flere ganger protestert mot overtakelsen. En gruppe supportere har dannet en ny klubb kalt FC United of Manchester,Nettavisen.no nyhetsartikkel om dannelsen av FC United Nettavisen.no om FC United som vil spille i North West Counties Leagues andre divisjon i 2005/06-sesongen. Shareholders United har valgt en annen strategi, og ønsker å danne et Phoenix-fond, der en samler midler for å overta klubben på et senere tidspunkt. De frykter at Glazer kun ønsker å tjene penger på klubben.Nettavisen.no med nyhetsartikkel om Shareholders United Nettavisen.no om Shareholders United 

Alex Ferguson ga seg som manager i 2013, etter at klubben hadde vunnet sitt 20. seriegull. Etter det gikk klubben gjennom en tyngre periode, med færre titler og hyppigere managerskifter. Louis van Gaal ble klubbens første utenlandske manager men måtte gå i 2016, tidligere Chelsea-trener José Mourinho ledet klubben til Europaliga-tittelen 2017, og Ole Gunnar Solskjær ble ansatt som midlertidig manager etter at Jose Mourinho ble sparket 19. desember 2018. Solskjær ble fast ansatt 28. mars 2019 etter gode resultater i serien og Champions League. Den 21. november 2021 fikk han sparken etter flere dårlige resultater i ligaen. Den siste kampen var et 1-4 tap mot Watford. Tyske Ralf Rangnick overtok som manager ut sesongen før nederlandske Erik ten Hag ble ansatt sommeren 2022 og ledet laget ledet laget til seier i FA-cupen i 2023/24, men fikk sparken 28. oktober 2024 etter flere dårlige resultater; laget lå på 14. plass da han mistet jobben. Portugisiske Rúben Amorim ble ansatt som trener sommeren 2024 og førte laget til finalen i Europaligaen i 2025 hvor de tapte 0–1 mot Tottenham. Laget kom på 15. plass i Premier League 2024/25, noe som er lagets dårligste plassering i Premier League noensinne (8. plass fra 2023/24 var dårligste plassering). 5. januar 2026 fikk han sparken fra klubben. Dagen før hadde han kommet med kritikk mot klubben og poengtert at han var manager og ikke hovedtrener i klubben under pressekonferansen etter 1–1 mot Leeds. 

 Meritter 
Manchester United har vunnet totalt 68 trofeer og har rekorden for flest engelske ligamesterskap med 20. I sesongen 2024/25 tangerte Liverpool FC denne rekorden.

TroféAntallÅr Engelske turneringerEngelsk ligamester25px|Football League-pokalen 1. divisjon (1888/89–1991/92)45px|Premier League-pokalen Premier League (1992/93–)20 rekord (delt)1907/08, 1910/11, 1951/52, 1955/56, 1956/57, 1964/65, 1966/671992/93, 1993/94, 1995/96, 1996/97, 1998/99, 1999/2000, 2000/01,2002/03, 2006/07, 2007/08, 2008/09, 2010/11, 2012/13 45px|FA-cup-pokalen FA-cupen131908/09, 1947/48, 1962/63, 1976/77, 1982/83, 1984/85, 1989/90, 1993/94, 1995/96, 1998/99, 2003/04, 2015/16, 2023/2445px|Ligacup-pokalen Ligacupen6 1991/92, 2005/06, 2008/09, 2009/10, 2016/17, 2022/2340px|Community Shield-trofeet FA Community Shield  21rekord, (4 delt) 1908, 1911, 1952, 1956, 1957, 1965*, 1967*, 1977*, 1983, 1990*, 1993, 1994, 1996, 1997, 2003, 2007, 2008, 2010, 2011, 2013, 2016(* = delt) Europeiske turneringer45px|Mesterliga-pokalen Serievinnercupen / Mesterligaen3 1967/68, 1998/99, 2007/0830px|Europaliga-pokalen UEFA-cupen / Europaligaen 1  2016/1740px|Cupvinnercup-pokalen Cupvinnercupen 1  1990/9125px|Supercup-pokalen UEFA Super Cup 1  1991 Verdensmesterskap20px|Intercontinental Cup-pokalen Intercontinental Cup 1  199920px|Klubblag-VM-pokalen VM i fotball for klubblag 1  2008 Totalt68

 Kjente spillere 

  Harry Stafford 1896–1903
  Charlie Roberts 1903–1913
  Alec Bell 1903–1913
  Dick Duckworth 1903–1915
  Billy Meredith 1906–1921
  Jack Silcock 1916–1934
  Alfred Steward 1920–1932
  Johnny Carey 1936–1953
  John Aston 1946–1954
  Roger Byrne 1949–1958
  Dennis Viollet 1950–1962
  Duncan Edwards 1952–1958
  Bill Foulkes 1952–1970
  Tommy Taylor 1953–1958
  Bobby Charlton 1956–1973
  Shay Brennan 1957–1970
  Noel Cantwell 1960–1967
  Nobby Stiles 1960–1971
  David Herd 1961–1968
  Denis Law 1962–1973
  David Sadler 1963–1968
  Pat Crerand 1963–1972
  George Best 1963–1974
  Brian Kidd 1963–1974
  John Aston jr. 1965–1972
  Alex Stepney 1966–1978
  Sammy McIlroy 1971–1982
  Martin Buchan 1972–1983
  Lou Macari 1973–1984
  Steve Coppell 1975–1982
  Gordon McQueen 1977–1985
  Bryan Robson 1981–1994
  Norman Whiteside 1983–1989
  Gordon Strachan 1984–1989
  Mark Hughes 1983–1995
  Lee Martin 1987–1994
  Steve Bruce 1987–1996
  Brian McClair 1987–1998
  Lee Sharpe 1988–1996
  Paul Ince 1989–1995
  Gary Pallister 1989–1998
  Ryan Giggs 1990–2014
  Denis Irwin 1990–2002
  Andrej Kantsjelskis 1990–1995
  Peter Schmeichel 1991–1999
  Eric Cantona 1992–1997
  Gary Neville 1992–2011
  Roy Keane 1993–2006
  David Beckham 1993–2003
  Andy Cole 1994–2002
  Paul Scholes 1994–2013
  Phil Neville 1994–2005
  Wes Brown 1996–2011
  Ole Gunnar Solskjær 1996–2008
  Teddy Sheringham 1997–2001
  John O'Shea 1998–2011
  Dwight Yorke 1998–2002
  Jaap Stam 1998–2002
  Fabien Barthez 2000–2004
  Laurent Blanc 2001–2003
  Juan Sebastián Verón 2001–2003
  Ruud van Nistelrooy 2001–2006
  Rio Ferdinand 2002–2014
  Cristiano Ronaldo 2003–2009 2021-2022
  Wayne Rooney 2004–2017
  Edwin van der Sar 2005–2011
  Nemanja Vidić 2006–2014
  Patrice Evra 2006–2014
  Dimitar Berbatov 2008–2012
  Javier Hernández 2010–2015
  David de Gea 2011-2023
  Robin van Persie 2012–2015
  Zlatan Ibrahimovic 2016–2018
 Marcus Rashford 2015–

 Norske spillere for Manchester United 
+ Spillere med seniorkontrakt Navn  År  Kamper  Mål Ronny Johnsen 1996–2002 99  7 Ole Gunnar Solskjær  1996–2007 366 126 Henning Berg  1997–2000 66 2 Erik Nevland  1998–2000 1 0 Magnus Wolff Eikrem  2006–2010 0 0 Joshua King  2008–2013 0 0

Spillere som har spilt på alderbestemte lag, men ikke fått seniorkontrakt:
 Etzaz Hussain (2009–2011)
 Mats Møller Dæhli (2011–2013)

 Resultater, rekorder og kapteiner 
 Alle treningskamper på 1980-tallet, 1990-tallet, 2000-tallet
 Manchester Uniteds lagkapteiner
 Full oversikt over Manchester Uniteds rekorder.

 Resultater sesongene 1990/91–2024/25 

SesongDivisjonLigaenFA-cupLigacupEuropaManagerToppscorerMål1990/91165. runde4. rundeCC: VinnerAlex FergusonB. McClair/S. Bruce131991/92124. rundeVinnerCC: 2. rundeAlex FergusonBrian McClair181992/93PrLVinner5. runde3. rundeUC: 1. rundeAlex FergusonMark Hughes151993/94PrLVinnerVinnerFinaleCL: 2. rundeAlex FergusonEric Cantona181994/95PrL2Finale3. rundeCL: GruppespillAlex FergusonAndrej Kanchelskis141995/96PrLVinnerVinner2. rundeUC: 1. rundeAlex FergusonEric Cantona141996/97PrLVinner4. runde4. rundeCL: SemifinaleAlex FergusonOle Gunnar Solskjær181997/98PrL25. runde3. rundeCL: KvartfinaleAlex FergusonAndy Cole181998/99PrLVinnerVinner5. rundeCL: VinnerAlex FergusonDwight Yorke181999/00PrLVinnerdeltok ikke3. rundeCL: KvartfinaleAlex FergusonDwight Yorke202000/01PrLVinner4. runde4. rundeCL: KvartfinaleAlex FergusonTeddy Sheringham152001/02PrL34. runde3. rundeCL: SemifinaleAlex FergusonRuud van Nistelrooy232002/03PrLVinner5. rundeFinaleCL: KvartfinaleAlex FergusonRuud van Nistelrooy252003/04PrL3Vinner4. rundeCL: 8-delsfinaleAlex FergusonRuud van Nistelrooy202004/05PrL3FinaleSemifinaleCL: 8-delsfinaleAlex FergusonWayne Rooney112005/06PrL25. rundeVinnerCL: GruppespillAlex FergusonRuud van Nistelrooy212006/07PrLVinnerFinale4. rundeCL: SemifinaleAlex FergusonCristiano Ronaldo172007/08PrLVinnerKvartfinale3. rundeCL: VinnerAlex FergusonCristiano Ronaldo312008/09PrLVinnerSemifinaleVinnerCL: Finale  Alex FergusonCristiano Ronaldo182009/10PrL23. rundeVinnerCL: Kvartfinale Alex FergusonWayne Rooney262010/11PrLVinnerSemifinale4. rundeCL: Finale  Alex FergusonDimitar Berbatov202011/12PrL24. runde5. rundeCL: Gruppespill* EL: 8-delsfinale Alex FergusonWayne Rooney272012/13PrLVinner6. runde4. rundeCL:8-delsfinaleAlex FergusonRobin van Persie262013/14PrL73. rundeSemifinaleCL:Kvartfinale D. Moyes/R. GiggsWayne Rooney172014/15PrL46. runde2. rundeLouis van GaalWayne Rooney122015/16PrL5Vinner4. rundeCL: Gruppespill*Louis van GaalAnthony Martial112016/17PrL66. rundeVinnerEL:VinnerJosé MourinhoZlatan Ibrahimovic172017/18PrL2FinaleKvartfinaleCL: 8-delsfinaleJosé MourinhoRomelu Lukaku162018/19PrL6Kvartfinale3. rundeCL: KvartfinaleJ.Mourinho/O.G.SolskjærPaul Pogba132019/20PrL3SemifinaleSemifinaleEL: SemifinaleOle Gunnar SolskjærAnthony Martial/Marcus Rashford172020/21PrL2KvartfinaleSemifinaleEL: FinaleOle Gunnar SolskjærBruno Fernandes182021/22PrL64. runde3. rundeCL: 8-delsfinaleO.G.Solskjær/M.Carrick/R.RangnickCristiano Ronaldo242022/23PrL3FinaleVinnerEL: KvartfinaleErik ten HagMarcus Rashford302023/24PrL8Vinner4. rundeCL: GruppespillErik ten HagRasmus Højlund162024/25PrL155. rundeKvartfinaleEL: Finaleten Hag/Ruben AmorimBruno Fernandes19

 Manchester Uniteds managere 

Oppdatert per 5. januar 2026. Kun obligatoriske kamper.
Overskriftsforklaring - tabell
 Nasjonalitet 
 Fra – Første år som Manchester United-manager.
 Til – Siste år som Manchester United-manager.
 K – Antall kamper som Manchester United-manager.
 S – Antall seire som Manchester United-manager.
 U – Antall uavgjorte kamper som Manchester United-manager.
 T – Antall tap som Manchester United-manager.
 MF – Antall mål for Manchester United med manageren.
 MM – Antall mål mot Manchester United med manageren.
 Seier% – Seiersprosent for Manchester United med manageren.
 Trofeer – Trofeer vunnet av Manchester United med manageren.

Forkortelser
 (n/a) = Informasjon ikke tilgjengelig

+Liste over Manchester Uniteds managereNavnNasjonalitetFraTilKSUTMFMMSeier%Seier% er rundet av til nærmeste to desimaler.TrofeerNoter(n/a)(n/a)(n/a)(n/a)(n/a)(n/a)(n/a)Sekretær i laguttakskomiteen.Informasjon om A.H. Albuts statistikk er ikke tilgjengelig da eksakte datoer for når han var klubbsekretær ikke er kjent.99972 Ligatitler1 FA-cup-tittel2 Charity Shield-seiere T.J Wallworth hos mufcinfo.comWallworth var kun fungerende klubbsekretær, og figurerer derfor ikke på noen offisielle lister over Manchester Uniteds managere. Spillende manager 99951 Vinner av 2. divisjon 99985 Ligatitler2 FA-cup-titler5 Charity Shield-seiere (inkl. 2 delte)1 Serievinnercup-tittel MidlertidigMurphy var midlertidig manager mens Busby var på sykehuset etter München-ulykken.99951 FA-cup-tittel1 Vinner av 2. divisjon99941 Charity Shield-seier (delt)99962 FA-cup-titler1 Charity Shield-seier999913 Premier League-titler5 FA-cup-titler4 Ligacup-titler10 Community Shield-seiere (inkl. 1 delt)Fem av Fergusons Community Shield-seiere ble vunnet mens den fremdeles het FA Charity Shield.2 Mesterligaen-titler1 Cupvinnercup-tittel1 UEFA Super Cup-tittel1 Intercontinental Cup-tittel1 FIFA Club World Cup-tittel1 Community Shield-seier  1 FA-cup-tittel 1 Europaligatittel1 Ligacup-tittel1 Community Shield-seierMidlertidig ansatt 19. desember 2018, permanent ansatt 28. mars 2019    1 FA-cup-tittel1 Ligacup-tittel    
Noter

 Assisterende managere 
NavnFraTilManagerNy jobb etterpåMike Phelan 2019 2021Ole Gunnar Solskjær–Rui Faria20162018José Mourinho 	Manager i Al-DuhailRyan Giggs20142016Louis van Gaal–Nicky ButtPaul Scholes04/201405/2014Ryan Giggs–Steve Round20132014David Moyes–Mike Phelan20082013Alex FergusonManager i Hull CityCarlos Queiroz20042008Alex FergusonTrener for Walter Smith03/200406/2004Alex FergusonLandslagsmanager for Carlos Queiroz20022003Alex FergusonManager i Real MadridSteve McClaren02/199906/2001Alex FergusonManager i Middlesbrough så England fra 2006Brian Kidd04/199101/1999Alex FergusonManager i Blackburn Rovers Archie Knox11/198604/1991Alex FergusonAss. manager i Rangers for Walter SmithMick Brown06/198110/1986Ron AtkinsonAss. manager i Bolton for Phil NealTommy Cavanagh07/197705/1981Dave SextonTrener i Rosenborg (1983)Tommy Cavanagh12/197206/1976Tommy DochertyAss. manager i samme klubbPat Crerand12/197206/1976Tommy DochertyManager i Northampton Town 1976-77Jimmy Murphy19451971Matt Busby

 Spillerstall 
Oppdatert 2. februar 2026
First Team

 Utlånte spillere 

 Referanser 

 Litteratur 


 Eksterne lenker 

 Offisielle 

 United-forum
 Den offisielle skandinaviske supporterklubben
 Oversikt over spillere for United 

 Uavhengige medialenker 
 Manchester Evening News
 Man. United på SportNetwork.net
 Man. United på Football365
 Man. United på 4thegame.com
 Manchester United – Premierleague.com
 klubbnyheter fra Carling.com
 Alle målscorere, resultater, lagoppstillinger gjennom tidene
 Komplett liste og illustrasjoner av alle draktene Man. United har benyttet


Kategori:Mesterliga-vinnere
Kategori:Fotballag etablert i 1878
Kategori:Sport i England i 1878